***Aguisín I – Oibreacha Cáilitheacha agus Neamhcháilitheacha***

**Oibreacha Cáilitheacha:**

|  |  |
| --- | --- |
| **Cobhsaíocht struchtúrach** | **Oibreacha atá ríthábhachtach chun struchtúr nó cuid de struchtúr a chobhsú**  Níor cheart go ndéanfaí creatlach stairiúil a bhaint nó a bhaint dá chéile mar chuid de na hoibreacha agus ba cheart tograí chun creatlach a aischur a chur san áireamh  Córais speisialaithe a shuiteáil chun monatóireacht a dhéanamh ar ghluaiseacht struchtúrach |
| **Díonta** | **Struchtúir, clúdaigh agus gnéithe dín a dheisiú (nó a athnuachan)**  Ba cheart go mbainfeadh oibreacha úsáid as ábhair agus gnéithe maisiúla cuí; ba cheart tús áite a thabhairt do tharrthálas agus slinn reatha agus ábhair eile ón struchtúr a athúsáid  Ba cheart go mbainfeadh deisiúcháin ar dhíonta tuí úsáid as ábhair agus gnéithe maisiúla cuí traidisiúnta i gcomhréir leis an tSraith Comhairle *Treoir maidir le Díonta Tuí a Dheisiú.* Is fearr i gcónaí úsáid a bhaint as ábhair agus modhanna a oireann don réigiún agus as fianaise ón bhfoirgneamh féin.  Ba cheart go mbeadh na gnéithe maisiúla i gceist le hoibreacha chun brat miotail, líneálacha gáitéir agus fleascadh a ndearnadh díobháil dóibh nó atá ar lár (atá déanta de luaidhe, copar nó sinc). Sa chás go bhfuil an baol ann go ngoidfear miotalóireacht ó dhíon, b’fhéidir go measfar go mbeidh ábhair oiriúnacha ionaid a úsáid mar réiteach eatramhach inghlactha. Faoi roinnt cúinsí, b’fhéidir gur gá an fhoshraith a athdhearadh agus aird ar an mbrat chun dea-chleachtas a chomhlíonadh; is gá machnamh cúramach a dhéanamh ar na himpleachtaí amhairc agus fisiciúla, áfach, sula ndéantar athruithe.  Ba cheart gnéithe dín ar nós fuinneoga dormánta, fuinneog dín, stoic shimléir agus potaí simléir, cúpólaí, balastráidí, etc. a chaomhnú agus a dheisiú i gceart. |
| **Fáil réidh le huisce báistí** | **Earraí uisce báistí a dheisiú nó a ionadú**  Ba cheart earraí luaidhe agus iarainn theilgthe uisce báistí a dheisiú nó, sa chás nach féidir seo a dhéanamh, a ionadú le haghaidh a mhacasamhail d’earra lena chinntiú go bhfaightear réidh go héifeachtúil le huisce báistí ón bhfoirgneamh. Sa chás go bhfuil an baol ann go ngoidfear rudaí nó go ndéanfar loitiméireacht, b’fhéidir go measfar go mbeidh ábhair oiriúnacha ionaid a úsáid mar réiteach eatramhach inghlactha.  Ba cheart forsceitheadh agus coraí a threoraíonn uisce go dtí córais diúscartha uisce báistí a sholáthar d’fhonn, i gcás blocála, faightear réidh le huisce glan amach ón struchtúr. |
| **Ballaí seachtracha** | **Oibreacha chun ballaí seachtracha a dheisiú**  Oibreacha chun ballaí, dromchlaí agus gnéithe maisiúla, clúdaigh nó cumhdra balla ina measc a dheisiú; oibreacha chun lochtanna nó fadhbanna a réiteach a d’fhéadfadh díobháil thromchúiseach a dhéanamh amach anseo mura réitítear iad, ar nós socrú bunsraithe, titim simléir, ionsaí fungasach ar adhmad, nó aistriú salainn laistigh den chreatlach  Oibreacha chun déileáil le saincheisteanna taise, ar nós aerú a sholáthar, agus draenacha spallaí a sholáthar (faoi réir riachtanais Sheirbhís na Séadchomharthaí Náisiúnta i gcás láithreáin atá íogair i dtaobh na seandálaíochta de)  Oibreacha chun gnéithe atá suite i mballaí, ar nós saothar iarainn nó feisteas |

**Oibreacha cáilitheacha (ar leanúint):**

|  |  |
| --- | --- |
| **Siúinéireacht**  **sheachtrach** | **Deisiúcháin ar shiúinéireacht sheachtrach**  Oibreacha chun cosc a chur ar iontráil uisce  Deisiúcháin ar ghnéithe suntasacha den tsiúinéireacht sheachtrach, ar nós fuinneog, doirse agus gnéithe gaolmhara, agus a laghad adhmad meathlaithe a ionadú agus is féidir agus stráicí nua a roghnú go cuí agus na gnéithe maisiúla cuí a bheith orthu. Ba cheart tús áite a thabhairt do tharrthálas agus do ghloine stairiúil a athúsáid.  B’fhéidir go gcáileoidh oibreacha chun fuinneoga agus doirse a dhéanamh díonmhar ar shéideáin i gcomhréir leis *an tSraith Comhairle* (féach ‘An Treoir um Éifeachtúlacht Fuinnimh’ agus ‘Oibreacha Neamhcháilitheacha’ lastall) |
| **Gloine dhaite** | **Deisiúcháin ar fhuinneoga daite**  Ba cheart tabhairt faoi phainéil ghloine daite agus feistis ghaolmhara a dheisiú, agus sciatha sreinge a shuiteáil nó painéil a athshuíomh laistigh de ghloiniú isiteirmeach i gcomhréir le Caibidil 6 de *Ionaid Adhartha a Chaomhnú* (an tSraith Comhairle, 2011). |
| **Daingneáin Sheachtracha** | **Daingneáin sheachtracha a dheisiú agus a chaomhnú**  Is féidir a áireamh le daingneáin cháilitheacha, mar shampla, síothla, dealbha, balcóiní, ceannbhrait, crainn bhrataí, eití gaoithe agus cloig ghréine a dteastaíonn caomhnú uathu go práinneach  Ba cheart a thabhairt faoi deara gur cheart tús áite a thabhairt de shíor do dheisiúcháin phráinneacha, seachas do dhaingneáin a chaomhnú. Ba cheart tús áite a thabhairt do dhaingneáin atá ceangailte leis an taobh amuigh i gcomparáid leo siúd atá cosanta ón aimsir |
| **Taobh Istigh** | **An struchtúr agus na gnéithe inmheánacha a dheisiú agus a chaomhnú**  Áirítear leis seo deisiúcháin ar ghnéithe den struchtúr inmheánach, ar nós urlár, ballaí, staighrí agus landairí (féach chomh maith ‘Oibreacha Neamhcháilitheacha’ thíos)  Oibreacha chun gnéithe suntasacha maisiúla stairiúla a chaomhnú, ar nós obair phlástair, siúinéireacht inmheánach agus feistis agus gnéithe maisiúla, faoi mar is cuí |
| **Innealra** | **Innealra a dheisiú ar chuid lárnach de struchtúr é**  Féadtar a áireamh le hinnealra a cháilítear páirteanna gluaisteacha foirgneamh lena mbaineann oidhreacht thionsclaíoch nó atá ina ndíol spéise eolaíochta, nó innealra ar nós innealra stáitse le haghaidh amharclanna stairiúla nó suiteáin seirbhíse ar nós ardaitheoirí luatha nó stairiúla, meicníochtaí pluiméireachta agus córais téimh |
| **Fothraigh stairiúla** | **Oibreacha chun saoirseacht nó gnéithe eile atá i mbaol a chobhsú nó a chosaint** |

**Oibreacha cáilitheacha (ar leanúint):**

|  |  |
| --- | --- |
| **Feabhsúcháin ar éifeachtúlacht fuinnimh** | **Oibreacha chun feidhmíocht theirmeach agus éifeachtúlacht fuinnimh an fhoirgnimh a mhéadú ar aon dul leis an treoir ábhartha sa tSraith Comhairle**  D’fhonn cáiliú, caithfidh na gnéithe cuí maisiúla a bheith le sonrú sna hoibreacha, agus úsáid á baint as ábhair atá oiriúnach lena n-úsáid i bhfoirgneamh stairiúil, agus a shonraíonn gairmí cáilithe caomhnaithe. Caithfidh bail mhaith a bheith ar an bhfoirgneamh agus caithfidh go ndéantar dea-chothabháil air. Féadfaidh an méid seo a leanas a bheith i gceist le hoibreacha um éifeachtúlacht fuinnimh:   * Fuinneoga, doirse agus oscailtí eile a dhéanamh díonmhar ar shéideáin * Insliú áiléir/lochta a dhéanamh ar dhíonta claonta * Aonaid ardéifeachtúla agus rialúcháin nuashonraithe a chur in ionad seirbhísí atá as dáta * Comhlaí stairiúla fuinneoige a dheisiú agus a nuashonrú * Gloiniú tánaisteach ar a bhfuil na sonraí cuí a shuiteáil * Insliú a dhéanamh ar urláir chrochta adhmaid |
| **Limistéir Chaomhantais Ailtireachta (ACAanna)** | **Oibreacha ar struchtúir a chuireann le carachtar ACA**  Oibreacha deisiúcháin ar an taobh amuigh de struchtúr a chuireann le carachtar ACA nó deisiúcháin a dhéanamh ar a phríomhghnéithe struchtúracha  Áirítear leis seo gnéithe ailtireachta a aischur, sa chás go bhfuil na sonraí agus an tsonraíocht chuí acu, ar nós saisfhuinneog, aghaidheanna siopa, ráillí nó a mhacasamhail **ach amháin nuair atá an t-aischur ríthábhachtach maidir le dearadh agus carachtar an fhoirgnimh stairiúil, an bhailedhreacha nó na sráide**. Níor cheart go n-áireofaí leis oibreacha d’atógáil thuairimeach agus ba cheart go mbunófaí sonraí faoi ghnéithe ar fhianaise dhaingean fhisiciúil nó cháipéisíochta.  B’fhéidir go nglacfar le hoibreacha ar nós scéimeanna deisiúcháin agus/nó athmhaisithe do roinnt foirgneamh sa chás gur cuspóir de chuid an údaráis áitiúil é seo |
| **Seirbhísí** | **Oibreacha ar sheirbhísí feidhmeacha** mar shampla leictreachas, gás, téamh agus draenáil ach amháin nuair is gá cur isteach orthu fad a dhéantar deisiúcháin eile a chistítear |
| **Oibreacha sealadacha** | **Oibreacha chun an riosca i leith struchtúir a laghdú** idir thitim agus titim pháirteach, díobháil aimsire, tine, loitiméireacht agus rochtain neamhúdaraithe. Ba cheart go gcinnteodh na hoibreacha siúd go leantar leis an struchtúr a aerú go leordhóthanach agus go gcosnaítear gnéithe suntasacha an fhoirgnimh ó bheith curtha i mbaol  Faoi chúinsí eisceachtúla, nuair a mheastar gur gá daingneáin nó gnéithe ar díol spéise iad a bhaint ar mhaithe le hiad a choimeád sábháilte, braithfidh seo ar thograí inghlactha a chur san áireamh dá stóráil shábháilte go ndéanfar iad a aischur ag tráth níos déanaí laistigh d’amfhráma a luaitear |
| **Oibreacha eile** | Féadfaidh iarratasóir agus/nó an t-údarás áitiúil cás a dhéanamh d’oibreacha eile nach liostaítear thuas a measann siad go mbaineann tábhacht eisceachtúil leo |
| **Táillí gairmiúla** | Táillí gairmiúla a tabhaíodh don chuid de na hoibreacha caipitiúla a cistíodh, suirbhéanna agus ráitis mhodha ina measc a thugann le fios modhanna agus seicheamh na n-oibreacha, maoirseacht agus monatóireacht ar an láthair, costais taistil agus chothabhála réasúnta agus an t-ainm a cuireadh leis an tionscadal |

**Oibreacha Neamhcháilitheacha**

|  |  |  |
| --- | --- | --- |
| **Gnáth-oibreacha** | **Gnáthchothabháil agus miondeisiúcháin**  Meastar go bhfuil dualgas ar úinéir/áitritheoir tabhairt faoi oibreacha den chineál seo agus ba cheart tabhairt fúthu ar bhonn rialta chun struchtúr a chosaint ó bheith curtha i mbaol | |
| **Athruithe** | **Athruithe agus feabhsúcháin**  Ní cháilíonn na hoibreacha nua go léir ar struchtúr, mar shampla, an struchtúr a dhéanamh díonach ar shéideáin, athchóiriú lochta agus sínte a shuiteáil nó a athnuachan, seachas oibreacha feabhsúcháin um éifeachtúlacht fuinnimh a dtugtar cuntas orthu i Mír 2.6 | |
| **Scartáil** | **Scartáil**  Ní cháilíonn oibreacha chun aon chuid nó gné de struchtúr faoi chosaint a scartáil nó a bhaint, seachas nuair is gá rudaí a bhaint anuas go cúramach mar chuid den tionscadal sula n-aischuirtear iad nó nuair is gá obair a dhéantar níos déanaí a bhaint a athraíonn nó a dhéanann bundearadh an fhoirgnimh a cheilt | |
| **Athchóiriú** | **Athchóiriú agus Atógáil**  Oibreacha d’atógáil thuairimeach sa chás nach ann d’fhianaise dhaingean fhisiciúil nó cháipéisíochta i leith staid an struchtúir nó na gné ní ba luaithe | |
| **Neamh-bhun-tábhachtach** | **Oibreacha neamh-bhuntábhachtacha**  Oibreacha nach bhfuil buntábhachtach i leith chaomhnú slán an struchtúir | |
| **Ar bun cheana féin** | **Oibreacha atá ar bun cheana**  Oibreacha ar cuireadh tús leo sula bhfuarthas fógra gur faomhadh an cistiú faoin scéim nó sa chás gur cuireadh tús le hoibreacha sular thug an t-údarás áitiúil faoi chigireacht ar an bhfoirgneamh dá mbeartaítear na hoibreacha |
| **Ballaí Seachtracha** | **Ballaí seachtracha agus struchtúr a dhéanamh díonach ar shéideáin**  Fágtar rindreáil a bhaint ón taobh amuigh a rinneadh a rindreáil roimhe seo agus athphointeáil ghaolmhar as an áireamh, seachas nuair is ionann iad seo agus idirghabháil mhíchuí a rinneadh ní ba dhéanaí a bhfuil díobháil á déanamh acu don chreatlach stairiúil  Plástair thancála nó uiscedhíonacha a chur suas chun dul i ngleic le fadhbanna taise  Oibreacha chun cúrsa taisdíonach a shuiteáil, cé acu más cúrsa fisiciúil nó ceimiceach é |

**Oibreacha neamhcháilitheacha (ar leanúint):**

|  |  |
| --- | --- |
| **Siúinéireacht sheachtrach** | **Siúinéireacht sheachtrach**  Aonaid dhéghloinithe, aonaid dhéghloinithe chaolphróifíle agus aonaid atá séalaithe le folús, a shuiteáil isteach i saiseanna nó cáismintí nua nó reatha  Gloiniú stoirme a fheistiú  Gloine atá éifeachtúil i dtaobh fuinnimh a chur in ionad gloine stairiúil |
| **Éifeachtúlacht fuinnimh** | **Éifeachtúlacht fuinnimh**  Micrea-athnuaiteáin a shuiteáil, ar nós painéil fhótavoltacha nó tuirbíní gaoithe  Ní cháilítear insliú balla sheachtraigh a dhéanamh, seachas nuair is féidir rindreáil inslithe a chur suas nach dteastódh uaidh go mbainfí an rindreáil stairiúil agus a bheadh de thiús a d’oirfeadh do ghnéithe maisiúla an fhoirgnimh.   * Ní cháileoidh insliú cuí balla inmheánaigh a chur suas, seachas faoi chúinsí nach n-imreofar aon tionchar ar ghnéithe ailtireachta agus nuair nach n-imrítear drochthionchar ar ‘acmhainn anála’ an struchtúir fhoriomláin. * Ní cháileoidh urláir sholadacha a insliú, seachas nuair a cailleadh an t-urlár stairiúil roimhe seo. |
| **An Ríocht phoiblí** | **Oibreacha sa Réimse Poiblí (LCAanna)**  I gcás LCAanna, ní chuirfear oibreacha sa réimse poiblí san áireamh |